Anlægsbevilling - asfaltbelægninger 
Sagsfremstilling 
60.       Anlægsbevilling - asfaltbelægninger - Åbent 
  
  
SAGENS INDHOLD 
I forbindelse med udarbejdelsen af 1. budgetopfølgning 2014 er det konstateret, at enkelte store anlægsprojekter 
ikke kan gennemføres som planlagt i 2014, men i stedet helt eller delvist må udskydes til 2015. Det gælder for 
eksempel ESCO-projekterne på folkeskoleområdet, etableringen af nye haller i [adresse] og Hadsten samt den 
planlagte skovrejsning i [adresse]Grundfør.  
  
En foreløbig opgørelse viser, at det vil blive udskudt budgetlagte anlægsprojekter fra 2014 til 2015 for ca. 35 mio. 
kr.         
  
Endvidere tyder de foreløbige udmeldinger vedrørende økonomiforhandlingerne for 2015 mellem regeringen og 
Kommuneres Landsforening på, at kommunerne må forvente en lavere anlægsramme i 2015 end i 2014. 
  
På den baggrund foreslår administrationen, at Byrådet tager stilling til, om der skal ske en omflytning af planlagte 
anlægsprojekter mellem 2014 og 2015.  
  
VURDERING 
I budget 2014-17 er der i budgetåret 2015 afsat et rådighedsbeløb til asfaltbelægninger på 7 mio. kr. Det foreslås, at
det afsatte rådighedsbeløb flyttes fra 2015 til 2014.  
  
Det kan oplyses, at der primo maj 2014 afholdes licitation vedr. de asfaltbelægninger, der skal udføres i 2014. For at 
et eventuelt højere beløb kan indgå i licitationen, skal Byrådet tage stilling hertil i april måned. Alternativt skal der 
afholdes en ny licitation senere, såfremt Byrådet ønsker at forhøje beløbet til asfaltbelægninger i 2014.  
  
Med henblik på stillingtagen til yderligere fremrykning af anlæg fra 2015 til 2014 planlægger administrationen at 
fremlægge en sag herom til Økonomiudvalgets og Byrådets behandling i maj 2014.  
  
Forslagene til omflytninger af anlæg mellem 2014 og 2015 præsenteres for fagudvalgene udenfor dagsorden primo 
maj måned 2014.    
  
ØKONOMISKE KONSEKVENSER 
 
Byråd 
29. april 2014 
Sagsnr. 710-2014-
133 
Dok.nr. 710-2014-
95021 
Sagsbehandler 
DPSVE 
  
Tidl. politisk behandling 
  
Forventet sagsgang 
BY 
Lovgrundlag 
  
I medfør af ovenstående foreslås det afsatte rådighedsbeløb på 7 mio. kr. til asfaltbelægninger i budget 2015 flyttet 
til 2014. 
  
INDSTILLING 
Teknik- og kulturdirektøren indstiller til Byrådet: 
  
1.    At det afsatte rådighedsbeløb på 7,0 mio. kr. til asfaltbelægninger i 2015 omflyttes til 2014, og at der gives 
anlægsbevilling hertil. 
  
BESLUTNING 
  
  
  
Byråd, 29. april 2014: 
Fraværende: Lucas Jeppesen 
  
Godkendt. 
